ai4bharat/Pralekha huggingface dataset:
எரிசக்தி அமைச்சகம்
23- ம் நிதியாண்டின் முதல் பாதியில் என்டிபிசி 15.1% வளர்ச்சியை எட்டியுள்ளது
தேசிய அனல் மின் கழகம் என்டிபிசி குழும நிறுவனங்கள் ஏப்ரல் முதல் செப்டம்பர் 2022 வரை 203.5 பில்லியன் யூனிட் உற்பத்தியைப் பதிவு செய்துள்ளன, ஏப்ரல் முதல் செப்டம்பர் 2021 வரை 176.8 பில்லியன் யூனிட்டில் இருந்து 15.1% அதிகரிப்பைப் பதிவு செய்துள்ளன. உயர் தலைமுறை வளர்ச்சியானது மேம்பட்ட செயல்திறன் மற்றும் நடப்பு ஆண்டில் மின் தேவை அதிகரிப்பதைக் குறிக்கிறது.
என்டிபிசியின் மொத்த நிறுவப்பட்ட திறன் 70234 மெகாவாட் ஆகும். பச்சை ஹைட்ரஜன், கழிவுகளில் இருந்து மின்சாரம் தயாரித்தல் மற்றும் மின் இயக்கம் போன்ற புதிய வணிகப் பகுதிகளில் என்டிபிசி தனது தடத்தை விரிவுபடுத்துகிறது. இந்தியாவின் மிகப்பெரிய மின் உற்பத்தி நிறுவனமான இது 2032 ஆம் ஆண்டிற்குள் நிகர ஆற்றல் தீவிரத்தை 10 சதவிகிதம் குறைக்கும் நோக்கத்தில் உள்ளது.
மின் உற்பத்தியைத் தவிர, நீர், காற்று மற்றும் சூரிய ஒளி மற்றும் பசுமை ஹைட்ரஜன் தீர்வுகள் போன்ற தூய்மையான மற்றும் பசுமையான ஆதாரங்கள் மூலம் மின்சாரத்தை உற்பத்தி செய்வதில் என்டிபிசி ஈடுபட்டுள்ளது.
பாதுகாப்பு அமைச்சகம்
130-ஆவது துரந்து கோப்பை கால்பந்து போட்டி: கொல்கத்தாவில் செப்டம்பர் 5 முதல் அக்டோபர் 3 வரை நடைபெறும்
உலகின் மூன்றாவது பழமையான மற்றும் ஆசியாவின் மிகப் பழமையான கால்பந்து போட்டியான துரந்து கோப்பை போட்டி, கொவிட்- 19 பெருந்தொற்றினால் ஓராண்டிற்குப் பிறகு மீண்டும் நடைபெறவிருக்கிறது. அகில இந்திய கால்பந்து கூட்டமைப்பு, இந்திய கால்பந்து சங்கம் மற்றும் மேற்கு வங்க அரசு ஆகியவற்றின் ஆதரவுடன் 130-ஆவது துரந்து கோப்பை போட்டி கொல்கத்தாவைச் சுற்றியுள்ள பகுதிகளில் வரும் செப்டம்பர் 5 முதல் அக்டோபர் 3 வரை நடைபெறும். நாடு முழுவதிலும் இருந்து 16 அணிகள் இந்தப் போட்டியில் பங்கேற்கும்.
மதிப்புமிக்க இந்த கால்பந்து போட்டி, முதன்முதலில் இமாச்சலப் பிரதேசத்தின் டக்ஷாயில் 1888-ஆம் ஆண்டு நடைபெற்றது. அப்போது இந்தியாவுக்கான வெளிநாட்டு செயலாளராக பொறுப்பு வகித்த திரு மார்டிமர் துரந்தின் பெயர் இந்தப் போட்டிக்கு சூட்டப்பட்டது. ஆங்கிலேயே படைகளிடையே உடல்நலம் மற்றும் ஆரோக்கியத்தை மேம்படுத்தும் நோக்கத்தோடு இந்தக் கால்பந்து போட்டி தொடங்கப்பட்டது. பிறகு பொதுமக்கள் கலந்து கொள்வதற்கு வாய்ப்பளிக்கப்பட்டதுடன், உலகளவில் முன்னணி விளையாட்டுப் போட்டிகளுள் ஒன்றாக தற்போது விளங்குகிறது. துரந்து கோப்பை வரலாற்றில் மோகன் பகான் மற்றும் கிழக்கு வங்கம் ஆகிய அணிகள் அதிகபட்சமாக தலா 16 முறைகள் கோப்பையை வென்றுள்ளன.
வெற்றி பெறும் அணிக்கு குடியரசுத் தலைவர் கோப்பை, துரந்து கோப்பை மற்றும் சிம்லா கோப்பை ஆகிய 3 கோப்பைகள் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745039
சுற்றுச்சூழல் மற்றும் வனத்துறை அமைச்சகம்
சுற்றுச்சூழல் பாதுகாப்பு மற்றும் வனவிலங்கு பாதுகாப்புக்கான பிரதமரின் உறுதிப்பாட்டிற்கு ஏற்ப சிறுத்தை திட்டம் உள்ளது என்று திரு பூபேந்தர் யாதவ் கூறினார்
பிரதமர் திரு நரேந்திர மோடியின் சுற்றுச்சூழல் பாதுகாப்பு மற்றும் வனவிலங்கு பாதுகாப்பு குறித்த உறுதிமொழிக்கு ஏற்ப சிறுத்தைகள் திட்டம் உள்ளது என்று மத்திய சுற்றுச்சூழல் வனம் மற்றும் பருவநிலை மாற்றத்துக்கான அமைச்சர் திரு பூபேந்தர் யாதவ் கூறியுள்ளார். நேற்று மத்திய அரசின் தலைமைச் செயலகத்தில் நடைபெற்ற சிறுத்தை திட்டம் குறித்த நாடாளுமன்ற ஆலோசனைக் குழு கூட்டத்தில் அமைச்சர் இதனைக் கூறினார்.
திரு யாதவ், சிறுத்தைகளை இந்தியாவுக்குக் கொண்டு வருவதற்கும் அதன் இழந்த பெருமையை மீட்டெடுப்பதற்கும் இந்திய அரசு எடுத்த நடவடிக்கைகளுக்கு நன்றி தெரிவித்தார். சுற்றுச்சூழல் மேம்பாடு மற்றும் சுற்றுச்சூழல் சுற்றுலா நடவடிக்கைகளின் மூலம் உள்ளூர் மக்களின் வாழ்வாதாரத்திற்கான வாய்ப்புகள் மேம்படும் என்றும் அவர் கூறினார்.
சிறுத்தைகள் திட்ட ஆலோசனைக் குழு, விரிவான விவாதங்களை நடத்தியதோடு ஆப்பிரிக்க நாடுகளில் இருந்து இந்தியாவிற்கு சிறுத்தைகளை வெற்றிகரமாகக் கொண்டு வந்த அரசின் முயற்சிகளையும் பாராட்டியது.
மேலும், நாடாளுமன்ற உறுப்பினர்கள் தங்கள் தொகுதிகளில் உள்ள வனம் வனவிலங்குகள் தொடர்பான பிரச்னைகள் பற்றிக் குறிப்பிட்டனர். சமூகம் மற்றும் வனவிலங்குப் பாதுகாப்பில் அதிக அக்கறையை இவை வெளிப்படுத்தின.
குழு உறுப்பினர்களின் பரிந்துரைகளுக்கு நன்றி தெரிவித்த திரு யாதவ், எழுப்பப்பட்ட அனைத்துப் பிரச்னைகளுக்கும் தீர்வு காணப்படும் என்று உறுதியளித்தார். அனைத்துப் பங்குதாரர்களின் சிறப்பான பங்கேற்புடன் வனவிலங்குகள் மற்றும் சுற்றுச்சூழலைப் பாதுகாப்பதில் அரசு உறுதியாக உள்ளது என்றும் அவர் கூறினார்.
பிரதமர் அலுவலகம்
அமெரிக்கப் பேரவை உறுப்பினர் ஜான் லூயிஸ் மறைவிற்கு பிரதமர் இரங்கல்.
அமெரிக்கப் பேரவை உறுப்பினர் ஜான் லூயிஸ் மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார்.
“சிவில் உரிமைகள், அகிம்சை மற்றும் காந்தியக் கோட்பாடுகளின் சாம்பியனான, அமெரிக்கப் பேரவை உறுப்பினர் ஜான் லூயிஸ் மறைவிற்கு நாங்கள் இரங்கல் தெரிவிக்கிறோம். அவர் விட்டுச் சென்றிருக்கும் மரபு என்றென்றும் இருந்து பலருக்கு ஊக்கமாக அமையும்.” என்று பிரதமர் தனது டுவிட்டரில் குறிப்பிட்டுள்ளார்.
(
பிரதமர் அலுவலகம்
ஐஐடி ரூர்க்கி ஏற்பாடு செய்த முதலாவது ஜெய் கிருஷ்ணா நினைவு சொற்பொழிவில் பிரதமரின் முதன்மை செயலாளர் உரையாற்றினார்
ஐஐடி ரூர்க்கி ஏற்பாடு செய்த முதலாவது ஜெய் கிருஷ்ணா நினைவு சொற்பொழிவில் பிரதமரின் முதன்மை செயலாளர் திரு பி கே மிஷ்ரா உரையாற்றினார். கொவிட்-19 மற்றும் எதிர்காலத்தில் இந்தியாவில் பேரிடர் ஆபத்து மேலாண்மை குறித்து இந்த சொற்பொழிவு கவனம் செலுத்தியது.
இந்த நிகழ்ச்சியில் பேசிய பிரதமரின் முதன்மை செயலாளர், பேரிடர் ஆபத்து மேலாண்மைக்கான முக்கியத்துவம் அதிகரித்து வருவதாகக் கூறினார். இதற்கான முக்கியத்துவம் அதிகரித்து பல்வேறு கூறுகள் இதில் கலந்துள்ளதால், குறுகிய மற்றும் குறிப்பிட்ட ஒரு பகுதியாக நீண்டகாலத்துக்கு இது இருக்காது என்றும், அந்த அளவுக்கு முக்கியத்துவம் வாய்ந்ததாக இருக்கும் என்றும் அவர் கூறினார்.
பெருந்தொற்றால் ஏற்பட்டுள்ள நிலைமைகளை கையாளுவதற்கான எதிர்கால நடவடிக்கைகள் குறித்து திரு மிஷ்ரா வலியுறுத்தினார். நமக்கு கொவிட்-19 பாடம் ஒன்றை கற்றுக் கொடுத்திருப்பதாகவும், இதன் மூலம் எதிர்காலத்தை நாடு சிறப்பாக திட்டமிடலாம் என்றும் அவர் கூறினார்.
குடியரசுத் தலைவர் செயலகம்
குடியரசுத் தலைவர் நாளை பிகானேரில் 14-வது ராஷ்டிரிய சமஸ்கிருத மஹோத்சவ்-வில் பங்கேற்கிறார்
குடியரசுத் தலைவர் திருமதி திரௌபதி முர்மு, நாளை ராஜஸ்தான் மாநிலத்திற்கு பயணம் மேற்கொள்கிறார். அங்கு பிகானேரில் நடைபெறும் 14-வது ராஷ்டிரிய சமஸ்கிருத மஹோத்சவ்-வில் அவர் பங்கேற்கிறார்.
மனித வள மேம்பாட்டு அமைச்சகம்
பள்ளிகளை மீண்டும் திறப்பதற்கான வழிகாட்டுதல்களை பள்ளிக் கல்வி மற்றும் எழுத்தறிவு துறை இன்று வெளியிட்டது
மத்திய கல்வி அமைச்சகத்தின் பள்ளிக் கல்வி மற்றும் எழுத்தறிவு துறை, பள்ளிகளை மீண்டும் திறப்பதற்கான நிலையான செயல்பாட்டு வழிமுறைகள்/வழிகாட்டுதல்களை இன்று வெளியிட்டது.
தனது டிவிட்டர் பதிவொன்றின் மூலம் இந்த நிலையான செயல்பாட்டு வழிமுறைகள்/வழிகாட்டுதல்களை மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' வெளியிட்டார்.
இதன் முக்கிய அம்சங்கள் வருமாறு:2020 அக்டோபர் 15-க்கு பிறகு படிப்படியாக பள்ளிகள் மற்றும் பயிற்சி நிலையங்களை மீண்டும் திறப்பது பற்றிய முடிவை மாநிலங்கள்/யூனியன் பிரதேசங்கள் எடுத்துக் கொள்ளலாம்.உள்ளூர் நிலைமையின் அடிப்படையில், தொடர்புடைய பள்ளிகள்/நிலையங்களின் நிர்வாகங்களோடு கலந்தாலோசித்து அவற்றை மீண்டும் திறப்பது பற்றிய முடிவை எடுக்கலாம்.பள்ளியின் அனைத்து இடங்களும் முழுமையாக சுத்தம் செய்யப்பட்டு, கிருமி நாசினி தெளிக்கப்பட வேண்டும்.அவசர காலக் குழு, பொது உதவிக் குழு, சுகாதார ஆய்வுக் குழு போன்ற குழுக்களை பள்ளிகள் அமைக்க வேண்டும்.தனிநபர் இடைவெளி, சமூக இடைவெளி ஆகியவை கடைபிடிக்கப்பட வேண்டும்.அறிவுறுத்தல்கள் தாங்கிய அறிவுப்புகளை போதுமான அளவில் வைக்க வேண்டும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661806
வணிகம் மற்றும் தொழில்துறை அமைச்சகம்
இந்தியாவின் வளர்ந்து வரும் ஏற்றுமதிகளுக்கு பங்காற்றும் பெரும் திறன் பீகாருக்கு உள்ளது: திரு. பியுஷ் கோயல்
இந்தியாவின் உயரும் ஏற்றுமதிக்கு பங்களிப்பதற்கான ஒரு மாவட்டம்-ஒரு தயாரிப்பு திட்டத்தின் கீழ் பீகார் மாநிலம் பெரும் ஆற்றலைக் கொண்டுள்ளது என்று வர்த்தகம், தொழில்கள், நுகர்வோர் விவகாரங்கள், உணவு, பொது விநியோகம் மற்றும் ஜவுளித் துறை அமைச்சர் திரு. பியூஷ் கோயல் கூறினார்.
மாநிலத்தின் மொத்த உள்நாட்டு உற்பத்தி வேகமாக அதிகரித்து வருவதாகக் கூறிய அவர், சுகாதாரம் மற்றும் கல்வித் துறைகளில் பீகார் விரைவான முன்னேற்றம் கண்டுள்ளது என்றார்.
"ஒவ்வொரு மாவட்டத்திலும் ஏற்றுமதிக்கான தயாரிப்புகளை நீங்கள் கண்டறிந்துள்ளீர்கள். பாகல்பூர் பட்டு, சிவானின் மருந்துகள், சமஸ்திபூரின் மூங்கில் பொருட்கள் முசாபர்பூரின் 'ஷாஹி லிச்சி' மற்றும் 'லஹாத்தி' பழங்கள் ஆகிய இவை அனைத்தும் உலகம் முழுவதும் பிரபலமானவை," என்று திரு. கோயல் கூறினார்.
பீகார் மாநிலம் நிறுவப்பட்ட 110-வது ஆண்டைக் குறிக்கும் வகையில் நேற்று இரவு தில்லி ஹாட்டில் பீகார் உத்சவ் கொண்டாட்டங்களில் உரையாற்றிய அவர் இவ்வாறு கூறினார்.
மகத்தான வாய்ப்புள்ள மாநிலம் பீகார் என்று கூறிய அவர்,
கூட்டுறவுத் துறையை வலுப்படுத்த வேண்டும் என்றும், உற்பத்தியை அதிகரிக்க உழவர் உற்பத்தியாளர் அமைப்புகளுக்கு அதிகாரம் வழங்கப்பட வேண்டும் என்றும் கூறினார். புதிய கல்விக் கொள்கையை அமல்படுத்துவதன் மூலம், மாநிலத்தின் வளர்ச்சிக்கு பங்களிக்கும் வகையில் இளைஞர்களுக்கு தொழில் பயிற்சி அளிக்கப்படும் என்று அவர் நம்பிக்கை தெரிவித்தார்.
பீகாரின் செழுமையான பாரம்பரியத்தை நினைவு கூர்ந்த திரு. கோயல், இந்தியாவின் மிகப் பெரிய பேரரசுகளான மௌரியப் பேரரசும் குப்த பேரரசும் இந்த மண்ணில் இருந்து எழுந்து நவீன இந்தியாவுக்கு அடித்தளமிட்டதாக கூறினார்.
இந்தியாவின் புகழ்பெற்ற வரலாற்றில் பீகார் என்ற பெரு நிலம் ஒரு முக்கிய பங்கைக் கொண்டுள்ளது என்று கூறிய திரு. கோயல், பீகார் இளைஞர்கள், தங்கள் வீரம் மற்றும் கடின உழைப்பின் மூலம், மாநிலத்தை புதிய உயரத்திற்கு கொண்டு செல்வார்கள் என்று நம்பிக்கை தெரிவித்தார்.
‘கிழக்கைப் பார்’ எனும் கொள்கையில் இருந்து முன்னேறி ‘கிழக்கை நோக்கி செயல்படு’ எனும் கொள்கையில் பிரதமர் திரு நரேந்திர மோடி தடம் பதித்துள்ளார் என்று அமைச்சர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1808724
அறிவியல் மற்றும் தொழில்நுட்பத்துறை
ரத்த சர்க்கரை அறிகுறிகள் இல்லாத போதும் ஒவ்வொரு கர்ப்பிணி பெண்ணும் கட்டாயம் நீரிழிவு பரிசோதனை செய்து கொள்ள வேண்டும்: மத்திய அமைச்சர் டாக்டர் ஜிதேந்திர சிங்
ரத்த சர்க்கரை அறிகுறிகள் இல்லாத போதும் ஒவ்வொரு கர்ப்பிணி பெண்ணும் கட்டாயம் நீரிழிவு பரிசோதனை செய்துகொள்ள வேண்டும் என்று புகழ்பெற்ற நீரிழிவு நிபுணரும் மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கூறினார்.
இரண்டு நாட்கள் நடைபெறும் கர்ப்பக் காலத்தின் போது நீரிழிவு குறித்த இந்திய ஆய்வுக் குழுவின் 15-வது வருடாந்திர மாநாட்டின் தொடக்க நிகழ்ச்சியில் காணொலி மூலம் உரையாற்றிய அமைச்சர், இளம் தலைமுறையினரிடையே சர்க்கரை நோயை தடுப்பதற்கு அதை விரைந்து கண்டறிதல் அவசியம் என்றார்.
நீரிழிவு நோய் பரிசோதனையை அனைத்து கர்ப்பிணி பெண்களுக்கும் சுகாதாரம் மற்றும் குடும்ப நலன் அமைச்சகம் கட்டாயமாக்கி உள்ளதாக தெரிவித்த மத்திய அமைச்சர், ஆனால் ஆரம்ப சுகாதார அளவில் இது இன்னும் முழுமையாக செயல்படுத்தப்படவில்லை என்றார்.
கர்ப்பக்கால சர்க்கரை நோய் என்பது சர்வதேச அளவில் வளர்ந்து வரும் பொது சுகாதார பிரச்சினை என்று கூறிய டாக்டர் சிங், இந்தியாவில் மட்டும் வருடத்திற்கு நான்கு மில்லியன் கர்ப்பங்களை இந்நோய் சிக்கலுக்குள்ளாக்குவதாக கூறினார்.
உலகளவில் 463 மில்லியன் பேர் சர்க்கரை நோயால் பாதிக்கப்பட்டுள்ளதாகவும், 2040-க்குள் இது வருடத்திற்கு 642 மில்லியனாக உயரும் என்றும் சர்வதேச நீரிழிவு நோய் கூட்டமைப்பு கணக்கிட்டுள்ளதாகவும் அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1743538
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
இல்லத்திற்கே விரைவாக சென்று இலவச கால்நடை மருத்துவ சேவை: மத்திய அமைச்சர் திரு பர்ஷோத்தம் ரூபாலா தகவல்
மாநிலம் முழுவதிலும் உள்ள அனைத்துப் பகுதிகளிலும் உள்ள கால்நடைகளை வளர்ப்பவர்களின் இல்லத்திற்கே விரைவாக சென்று இலவசமாக மருத்துவ சேவை வழங்கப்படும் என்று மத்திய மீன்வளம், கால்நடைப் பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா தெரிவித்துள்ளார்.
திருவனந்தபுரத்தில் 29 நடமாடும் கால்நடை மருத்துவமனைகளையும், மையப்படுத்தப்பட்ட கால் சென்டரையும் அவர் இன்று திறந்து வைத்தார்.
இந்த நிகழ்ச்சியில் மத்திய அமைச்சர் திரு ரூபாலா பேசும் போது," இந்த புதிய சேவையின் மூலம் அதிகளவில் உற்பத்திப் பொருட்களை தரும் கால்நடைகளை வளர்ப்பதற்கு ஊக்கம் அளிக்கப்படும். பொதுவாகவே கால்நடைகளுக்கு சிகிச்சை மேற்கொள்ள கால்நடை மருத்துவமனைகளை அணுகுவதற்கு அதனை வளர்ப்பவர்கள் அதிக ஆர்வம் காட்டாத நிலை இருந்தது. தற்போது இந்த நடமாடும் கால்நடை மருத்துவமனைக் கிளைகளில் ஒரு கால்நடை மருத்துவர் மற்றும் துணை கால்நடை மருத்துவர் ஆகியோர் அடங்கிய குழு நோய்வாய்ப்பட்ட கால்நடைகளுக்கு மருத்துவ சேவை செய்யும் என்றார். மேலும் இதன் மூலம் பால்வளத்துறையானது வர்த்தக ரீதியில் முக்கியத்துவம் பெற்று கேரள மாநிலத்தில் உள்ள இளைஞர்களுக்கு வேலைவாய்ப்பை உருவாக்கி தரும் என்று மத்திய அமைச்சர் நம்பிக்கை தெரிவித்துள்ளார். கால் சென்டர் ஹெல்ப் லைன் எண்:1962-ஐ கால்நடை உரிமையாளர்கள், தொலைபேசி மூலம் அழைக்கலாம். அவசர மருத்துவ சேவைத் தேவைப்படும் கால்நடைகளுக்கு முன்னுரிமை அளிக்கப்பட்டு நடமாடும் கால்நடை மருத்துவமனைக் கிளை சம்பந்தப்பட்ட கால்நடை உரிமையாளரின் இல்லத்திற்கு செல்லும்.
கால்நடை சம்பந்தப்பட்ட அனைத்துப் பிரச்சனைகளுக்கும் தீர்வு மற்றும் நாட்டின் தொலைதூரப் பகுதிகளுக்கு தேவைப்படும் மருத்துவ தகவல்களை வழங்குவதற்கு இந்த நடமாடும் கால்நடை மருத்துவமனைக் கிளைகள் பெரும் பங்காற்றும்.
நடமாடும் கால்நடை மருத்துவமனைக் கிளைகள் மையப்படுத்தப்பட்ட கால் சென்டர் மூலம் ஒருங்கிணைத்து இயக்க நடவடிக்கைகள் மேற்கொள்ளப்படும். இதன் விளைவாக கேரள மாநிலத்தில் உள்ள விவசாயிகளின் கால்நடைகளுக்கு நன்மை விளைவிக்கும்.
வடகிழக்குப் பகுதி வளர்ச்சி அமைச்சகம்
சிக்கிம் மாநிலத்தின் முதல் விமான நிலையத்தை பிரதமர் திரு. நரேந்திர மோடி திறந்து வைக்கிறார்: டாக்டர் ஜிதேந்திர சிங்
பிரதமர் திரு. நரேந்திர மோடி, சிக்கிம் மாநிலத்தின் முதல் விமான நிலையத்தை நாளை திறந்து வைக்கிறார்.
சிக்கிமுக்கு இன்று வருகை தந்த வடகிழக்குப் பிராந்திய மேம்பாட்டுத் துறை அமைச்சரான திரு. ஜிதேந்திர சிங், செய்தியாளர்களிடம் பேசியபோது இதைத் தெரிவித்தார். இந்த நிகழ்வு, வடகிழக்குப் பிராந்தியம் முழுமைக்கும் ஒரு வரலாற்றுச் சிறப்புமிக்க நிகழ்வு என்றும், இதனை நாடுமுழுவதும் கொண்டாட வேண்டும் என்றும் குறிப்பிட்டார். இந்தியாவோடு சிக்கிம் இணைந்து 40 ஆண்டுகள் ஆகிவிட்ட நிலையில், மலைப்பகுதி மாநிலமான சிக்கிமில் பிரதமர் நாளை விமான நிலையத்தை துவக்கி வைக்கிறார் என்றார். இதன்மூலம் இந்த விமான நிலையம், உலக விமான சேவை வரைபடத்தில் இடம்பெறும் என்றார் அவர்.
சிக்கிம் மாநிலத்தில் இந்தியா-சீனா எல்லைக்கு அருகே சுமார் 60 கிலோமீட்டர் தூரத்தில் பாக்யாங் விமான நிலையம் உள்ளது என்று தெரிவித்த அவர், இந்த விமான நிலையம், நாட்டின் பாதுகாப்பு குறித்த விஷயத்திலும் முக்கியத்துவம் வாய்ந்ததது என்றார். இந்திய விமானப்படை விமானங்களும் தரையிறங்க மற்றும் புறப்பட்டுச் செல்ல இந்த விமான நிலையம் வசதியாக அமையும் என்றார் அமைச்சர்.
சுற்றுலா முக்கியத்துவம் வாய்ந்த சிக்கிம் மாநிலத்திற்கு ஆண்டு முழுவதும் சுற்றுலாப் பயணிகள் வந்தவண்ணம் உள்ள நிலையில், இந்தப் புதிய விமான நிலையம் பயணிகளுக்கு மிகவும் பயனுள்ளதாக அமையும். சிக்கிம் மாநிலத்திற்கான பயண நேரத்தில் சுமார் 5 மணிநேரம் குறையும் என்றும் அமைச்சர் திரு. ஜிதேந்திர சிங் கூறினார். தற்போது சிக்கிம் மாநிலத்திற்கு செல்வதற்கு, மேற்குவங்காள மாநிலத்தில் பாக்தோக்ரா விமான நிலையத்திலிருந்து செல்ல வேண்டும் என்பது குறிப்பிடத்தக்கது. பாக்யாங் விமான நிலையம், 605 கோடி ரூபாய் செலவில் கட்டப்பட்டுள்ளது.
--------
(Visitor Counter : 136
விவசாயத்துறை அமைச்சகம்
க்ரிஷிபவனில் டிடி கிஷான் தொலைக்காட்சி படப்பிடிப்பு அரங்கை மத்திய வேளாண் அமைச்சர் திறந்துவைத்தார்
மத்திய வேளாண் மற்றும் விவசாயிகள் நலத்துறை முயற்சியால், டிடி கிசான் தொலைக்காட்சி, புதுதில்லியில் உள்ள க்ரிஷிபவனில் படப்பிடிப்பு அரங்கில் அமைந்துள்ளது. இந்த அரங்கை மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் திறந்துவைத்தார். இந்த நிகழ்ச்சியில் மத்திய இணையமைச்சர்கள் செல்வி ஷோபா கரந்த்லஜே மற்றும் திரு கைலாஷ் சௌத்ரி உள்ளிட்டோர் கலந்து கொண்டனர்.
நிகழ்ச்சியில் பேசிய அமைச்சர் திரு தோமர், வேளாண்துறையில் ஏராளமான வாய்ப்புகள் இருப்பதாகவும், நாட்டில் உள்ள பெருமளவிலான விவசாயிகளை, டிடிநியூஸ் மற்றும் டிடி கிசான் தொலைக்காட்சிகள் மூலம் எளிதில் தொடர்புகொள்ள முடியும் என்றும் தெரிவித்தார்.
பிரதமர் திரு நரேந்திர மோடி தலைமையில் கடந்த 8 ஆண்டுகளில், விவசாயிகளின் வாழ்க்கையில் பெரும் மாற்றம் ஏற்பட்டிருப்பதுடன், வேளாண்துறையில் தலைகீழ் மாற்றம் ஏற்பட்டிருப்பதாகவும் அவர் கூறினார். இதுபோன்ற தருணங்களில் இந்த தொலைக்காட்சி, அரசுக்கும், விவசாயிகளுக்கும் இடையே இணைப்பு பாலமாக செயல்படுவதுடன், விவசாயிகள் நவீன தொழில்நுட்பங்களை அறிந்து, காலத்திற்கேற்ப அவற்றை ஏற்று கொண்டு, அதிக லாபம் தரக்கூடிய பயிர் வகைகளை சாகுபடி செய்து பயனடையலாம் என்றும் அவர் குறிப்பிட்டார்.
இந்த புதிய படப்பிடிப்பு அரங்கம் அமைக்கப்பட்டிருப்பதன் மூலம், வேளாண் அமைச்சகத்தின் செயல்பாடுகள், நிகழ்ச்சிகள் மற்றும் திட்டங்கள் விவசாயிகள் மற்றும் சம்பந்தப்பட்ட தரப்பினரை விரைவாக சென்றடையும் என்றார். க்ரிஷி பவனில் இந்த படப்பிடிப்பு அரங்கத்தை அமைத்ததற்காக, தூர்தர்ஷன் மற்றும் டிடி கிசான் தொலைக்காட்சிக்கு அமைச்சர் நன்றி தெரிவித்துக் கொண்டார்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1838546
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மத்திய சாலை நிதியின் பயன்பாடு: தமிழகம் மற்றும் புதுவைக்கான நிதி ஒதுக்கீடு விவரங்கள்
நாடாளுமன்றத்தின் மாநிலங்களவையில் உறுப்பினரின் கேள்விக்கு எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி கீழ்காணும் தகவல்களை அளித்தார்.
தேசிய நெடுஞ்சாலைகளின் மேம்பாடு மற்றும் பராமரிப்புக்கு மத்திய சாலை போக்குவரத்து மற்றும் நெடுஞ்சாலைகள் முதன்மைப் பொறுப்பேற்றுள்ளது. இது தவிர மாநில அரசுகள் / யூனியன் பிரதேசங்களுக்கு அமைச்சகம் நிதி ஒதுக்குகிறது.
மாநில சாலைகளின் மேம்பாடு மற்றும் பராமரிப்புக்கான நிதி ஒதுக்கீடு அளவுகோல்களை நிதி அமைச்சகத்துடன் கலந்தாலோசித்த பின்னர் முடிவு செய்த அமைச்சகம், 2020 ஜனவரியில் அனைத்து மாநில அரசுகள் மற்றும் யூனியன் பிரதேசங்களுக்கும் அதை அனுப்பியது.
சிஆர்ஐஎஃப் திட்டத்தின் கீழ் தமிழ்நாட்டிற்கு 2018-19-ம் ஆண்டில் ரூ 416.88 கோடியும், 2019-20-ம் ஆண்டில் ரூ 262.37 கோடியும், 2020-21-ல் ரூ 503.17 கோடியும், 2021-22-ம் ஆண்டில் ரூ 350.15 கோடியும் ஒதுக்கப்பட்டுள்ளது. 2021 ஏப்ரல் 1 படி, தமிழ்நாட்டின் செலவிடப்படாத நிதியாக ரூ 3.83 கோடி உள்ளது.
சிஆர்ஐஎஃப் திட்டத்தின் கீழ் புதுச்சேரிக்கு 2019-20-ம் ஆண்டில் ரூ 4 கோடியும், 2020-21-ல் ரூ 8.47 கோடியும், 2021-22-ம் ஆண்டில் ரூ 5.18 கோடியும் ஒதுக்கப்பட்டுள்ளது. 2021 ஏப்ரல் 1 படி, செலவிடப்படாத நிதியாக ரூ 29.75 கோடி உள்ளது.
ஈஐ மற்றும் ஐஎஸ்சி திட்டத்தின் கீழ் தமிழ்நாட்டிற்கு 2018-19-ம் ஆண்டில் ரூ 75 கோடியும், 2019-20-ம் ஆண்டில் ரூ 13 கோடியும், 2020-21-ல் ரூ 34 கோடியும், 2021-22-ம் ஆண்டில் ரூ 9.71 கோடியும் ஒதுக்கப்பட்டுள்ளது.
ஈஐ மற்றும் ஐஎஸ்சி திட்டத்தின் கீழ் தமிழ்நாட்டில் 2018-19-ம் ஆண்டில் ரூ 66.27 கோடியும், 2019-20-ம் ஆண்டில் ரூ 11.21 கோடியும், 2020-21-ல் ரூ 28.34 கோடியும், 2021-22-ம் ஆண்டில் ரூ 9.66 கோடியும் செலவிடப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779229
மத்திய அமைச்சரவை
இந்தியா மற்றும் மொராக்கோ இடையே வீட்டு வசதி மற்றும் மனித வசிப்பிடத் துறையில் தகவல் பரிமாற்றம் மற்றும் தொழில் நுட்ப ஒத்துழைப்பை மேம்படுத்துவதற்கான ஒப்பந்தம் குறித்து மத்திய அமைச்சரவைக்கு விளக்கம்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா மற்றும் மொராக்கோ இடையே வீட்டு வசதி மற்றும் மனித வசிப்பிடத் துறையில், தகவல் பரிமாற்றம் மற்றும் தொழில்நுட்ப ஒத்துழைப்பை மேம்படுத்துவதற்கான ஒப்பந்தம் குறித்து விளக்கம் அளிக்கப்பட்டது.
இந்த புரிந்துணர்வு ஒப்பந்தம் செயல்பாட்டுக்கு வரும் போது, வீட்டு வசதி மற்றும் மனித வசிப்பிடத் துறையில் இருதரப்பு ஒத்துழைப்பு வலுப்படும்.
பிரதமர் அலுவலகம்
காஷ்மீரின் புல்வாமாவில் சிஆர்பிஎப் படை வீரர்கள் மீதான தாக்குதலுக்கு பிரதமர் கண்டனம்
காஷ்மீரின் புல்வாமாவில் மத்திய ரிசர்வ் காவல் படை  வீரர்கள் மீதான தாக்குதலுக்கு பிரதமர் திரு. நரேந்திர மோடி கண்டனம் தெரிவித்துள்ளார்.
“புல்வாமாவில் சிஆர்பிஎப் வீரர்கள் மீது நடத்தப்பட்டுள்ள தாக்குதல் வெறுக்கத்தக்கது. கோழைத்தனமான இத்தாக்குதலுக்கு எனது கடும் கண்டனத்தை தெரிவித்துக் கொள்கிறேன். துணிச்சல் மிக்க நமது பாதுகாப்புப் படையினரின் தியாகங்கள் ஒருபோதும் வீணாகாது. வீரமரணமடைந்த அந்த வீரர்களின் குடும்பத்தினருடன் ஒட்டு மொத்த நாடும் தோளோடு தோள் நிற்கும். காயமடைந்தவர்கள் விரைவில் குணமடைய வேண்டுகிறேன்” என்று பிரதமர் தெரிவித்துள்ளார்.
பெண்கள் மற்றும் குழந்தை நலன் அமைச்சகம்
நாடு முழுவதும் தேசிய ஊட்டச்சத்து மாதம் 2023 -ன் முதல் நாளில் சுமார் 10 லட்சம் நடவடிக்கைகள் மேற்கொள்ளப்பட்டன
மகளிர் மற்றும் குழந்தைகள் மேம்பாட்டு அமைச்சகம் செப்டம்பர் 2023 முழுவதும் 6-வது தேசிய ஊட்டச்சத்து மாதமாக கொண்டாடப்படுகிறது. தேசிய ஊட்டச்சத்து மாதம் 2023 -ன் முதல் நாளில் நாடு முழுவதும் சுமார் 10 லட்சம் நடவடிக்கைகள் மேற்கொள்ளப்பட்டன.
ஊட்டச்சத்து இந்தியாவையொட்டிய இந்த மக்கள் இயக்கத்தில் ஒவ்வொரு குடிமகனும் பங்கேற்க வேண்டியது அவசியமாகும்.
தேசிய ஊட்டச்சத்து மாதம் 2023-ன் தொடக்க விழாவில், நாடு முழுவதிலுமிருந்து அதிகாரிகள் மற்றும் அங்கன்வாடி பணியாளர்கள் உணவு பன்முகத்தன்மையை ஊக்குவிக்கவும், ஊட்டச்சத்து குறித்த விழிப்புணர்வை ஏற்படுத்தவும் ஒருங்கிணைந்தனர். இதற்காக அவர்கள் உறுதி மொழி ஏற்றுக்கொண்டனர்.
இந்த ஆண்டு, தேசிய ஊட்டச்சத்து மாதம் 2023-ன் நோக்கம், வாழ்க்கை சுழற்சி அணுகுமுறை மூலம் ஊட்டச்சத்து குறைபாட்டை முழுமையாக சமாளிப்பதாகும். ஊட்டச்சத்து மாதம் 2023-ன் முக்கியமான விழிப்புணர்வு ஏற்படுத்தக்கூடிய மனித வாழ்க்கை நிலைகள்: கர்ப்பம், பச்சிளங்குழந்தை பருவம், குழந்தை பருவம் மற்றும் இளமை பருவம். "சுபோஷித் பாரத், சாக்ஷர் பாரத், சஷக்த் பாரத்"  என்ற கருப்பொருளை மையமாகக் கொண்ட கருப்பொருளின் மூலம் இந்தியா முழுவதும் ஊட்டச்சத்து புரிதலை வளர்ப்பதே இதன் நோக்கமாகும்.
பிரத்யேக தாய்ப்பால் மற்றும் சத்துமிக்க உணவு குறித்த முக்கிய கருப்பொருள்களை மையமாகக் கொண்ட பிரச்சாரங்கள் மூலம் அடிப்படை ஊட்டச்சத்து விழிப்புணர்வை மேம்படுத்த நாடு தழுவிய அளவில் இந்த ஒரு மாத நிகழ்வில் கவனம் செலுத்தப்படும்.
குடியரசுத் தலைவர் செயலகம்
இந்திய ராணுவ அகாடமி பயிற்சி நிறைவு அணிவகுப்பை குடியரசு தலைவர் பார்வையிட்டார்
ஜெனரல் பிபின் ராவத் ஒரு அசாதரணமான ராணுவ தலைவர்: அவரது மறைவால் ஏற்பட்டுள்ள வெற்றிடத்தை நிரப்ப இயலாது என்று குடியரசு தலைவர் திரு ராம்நாத் கோவிந்த் புகழாரம் சூட்டியுள்ளார். டேராடூனில் இன்று நடைபெற்ற இந்திய ராணுவ அகாடமி யின் பயிற்சி நிறைவு அணிவகுப்பு நிகழ்ச்சியில் அவர் உரையாற்றினார்.
முப்படைகளின் தளபதி ஜெனரல் பிபின் ராவத்தின் அகால மறைவால் ஏற்பட்டுள்ள அதிர்ச்சியிலிருந்து நாடு இன்னும் மீளாத நிலையில் நாம் இங்கு கூடியுள்ளோம் என்று குடியரசு தலைவர் கூறினார். உத்தரகாண்ட் அவரது சொந்த மாநிலம். இந்திய ராணுவ அகாடமியில் அவர் பயிற்சி பெற்றார். அவரது திறமைக்காக அவருக்கு இங்கு ஸ்வோர்ட் ஆப் ஆனர் எனப்படும் விருது வாள் வழங்கப்பட்டது. இந்த சோகமான சம்பவம் நடக்காமல் இருந்திருந்தால், இன்று நம்மிடையே இந்த நிகழ்ச்சியில் கலந்து கொண்டிருப்பார் என்று அவர் கூறினார்.
ஐஎம்ஏ-வுக்கு அவர் பெருமை சேர்த்தார் என்று குடியரசு தலைவர் கூறினார். அவருக்கு முன்பு பீல்டு மார்ஷல் கே.எம். கரியப்பா, பீல்டு மார்ஷல் சாம் மானெக்ஷா மற்றும் பல அசாதாரணமான வீரர்கள் மற்றும் அவர்களது உத்திகள் இளைஞர்களின் ஆற்றலை வெளிக்கொணரும் ஊக்கத்தை அளிக்கும். அவர்களில் சிலர் தங்களது உயிரை நாட்டின் பாதுகாப்புக்காக தியாகம் செய்துள்ளனர். இங்கு பயிற்சியை நிறைவு செய்து, பணியில் ஈடுபடவுள்ள இளம் வீரர்கள் இந்த அகாடமியின் பாரம்பரியத்தை முன்னெடுத்து செல்ல வேண்டும்.
ஐஎம்ஏ-வில் வெற்றிகரமாக பயிற்சியை நிறைவு செய்துள்ள வீரர்களைப் பாராட்டிய குடியரசு தலைவர், அவர்களது சேவை, அமைதியான, சுதந்திரமான, ஜனநாயக இந்தியாவுக்கு வலு சேர்க்க வேண்டும் கேட்டுக்கொண்டார்.
இந்த நிகழ்ச்சியில், இந்த அகாடமியின் பழைய மாணவரான பிபின் ராவத்தை, நாம் நினைவுகூரவேண்டும் என்று அவர் வலியுறுத்தினார். இங்குள்ள வீரர்கள் நமது கொடியை மேலும் உயரப் பறக்கச் செய்து, நாட்டுக்கு பெருமை சேர்ப்பார்கள் என அவர் நம்பிக்கை தெரிவித்தார்.
நாட்டில் இப்போதுள்ள சவால்களையும், நவீன கால அச்சுறுத்தல்களையும் சமாளிக்க இளம் வீரர்களின் உடல் நலமும், மன வளமும் உறுதியாக இருக்க வேண்டியது அவசியம் என்று குடியரசு தலைவர் கூறினார்.
ஆப்கானிஸ்தான், பூட்டான், மாலத்தீவுகள், மியான்மர், நேபாளம், இலங்கை, தஜிகிஸ்தான், தான்சானியா, துர்க்மெனிஸ்தான், வியட்னாம் போன்ற நட்பு நாடுகளைச் சேர்ந்த வீரர்கள் அணிவகுப்பில் பங்கேற்றது குறித்து மகிழ்ச்சி வெளியிட்ட குடியரசு தலைவர், அருமையான அதிகாரிகளை நட்பு நாடுகளுக்கு வழங்குவதன் மூலம், நமது நாடுகளுக்கிடையிலான உறவு மேலும் வலுப்படும் என்று கூறினார்.